Аликанте

Алика́нте (Алакан) (ис. Alicante, кат. Alacant) — Испания мемлекеті қалаларының бірі,Валенсия автономиялық бірлестігінің және провинциясының орталығы.Қала Жерорта теңізі жағалауында орналасқан. Тарихы Қаланың негізін ежелгі гректер қалаған.Б.э.д 201 жылы римдіктер қаланы жаулап алады,римдіктердің қол астында кезінде қала Луцентум деп аталған.Бұл атау (өз кезегінде грек сөзі «Акра Левка» - "ақ құз" деген екі сөзден шыққан) «Аль-Лакант» деген атпен арабтармен қабылданған.Осы атаудан бүгінгі Аликанте атауы пайда болған.Реконкиста көтерілісінен кейін бірінші кастиль тайпасына,содан кейін арагон тайпасына бағынышты болды.Арагон тайпасының келуімен каталон тілі халық арасында кеңінен тарай бастады. ХІХ ғасырда Аликанте қаласын Испанияның орталық бөлігімен байланыстыратын темір жол желісінің салынуы қаланың ірі портты қала ретінде маңыздылығын арттыра түсті.Өндіріс дами бастады.Қалалық қорғандар құлатылып,қала гүлденді.1936—1939 жылдары Испаниядағы Азаматтық соғыс кезінде Аликанте қаласы республика зонасында болып,бомбалаудан қатты зардап шегеді.Бұл қалада Хосе Антонио Примо де Ривера қайтыс болған.1960 жылдары Аликанте қаласы туризмнің орталығына айналады,қала жылдам өсе бастайды және бұл осы күнге дейін жалғасуда. Бүгінде Аликанте Валенсия бірлестігінде тұрғындарының саны жөнінен екінші орынды иемденеді,Коста Бланка жағажайының ірі әкімшілік орталығы және Испаниядағы жылдам дамушы қалалардың бірі болып саналады. Тұрғындары,мәдениеті,дәстүрлері 1950—1970 жылдары қала халқы 2,5 есеге өсті (Испаниядағы экономикалық серпіліс,туризмнің жедел өсуі),1990 жылдардың соңында қала халқының өсуіне иммиграция өз әсерін тигізді (2006 жылдың басында тұрғындардың 10 %-ын шетелдіктер құрады,көп бөлігі Колумбиядан,Эквадордан және Аргентинадан келген азаматтар). Негізгі қарым-қатынас тілі - испан тілі,сондай-ақ валенсия тілі де (каталон тілінің бір түрі) кеңінен таралған. Дәстүрлі мейрамдары - Hogueras de San Juan - талшық өсірумен тойланады,сонымен қатар Аликанте қаласында көптеген ұлттық мерекелер әсерлі отшашулар мен шеру өткізу арқылы атап өтіледі,ең бастылары - Les Fogueres de San Joan, Santa Fas, Moros y Cristianos. Экономикасы Қала тұрғындарының 82,4 % жұмыспен қамтылған,бірінші орында - сауда және туризм саласында.Банк ісі,білім саласы да жақсы дамыған.Халықтың 6,2 % өндіріс саласында жұмыс істейді.Экономиканың негізін жағажай туризмі,шарап экспорты,зәйтүн майы,цитрус тұқымдасты жеміс-жидектер және жеңіл өнеркәсіп құрайды.Өнеркәсіптің басты салалары темекі, азық-түлік,цемент және алюминий өндірісі болып табылады. Транспорты Қалада халықаралық аэропорт,ірі кемежай орналасқан.Аликанте басқа қалалармен темір жол және тас жолдар арқылы байланысқан. Аликанте қаласының қақ ортасында автобустан басқа 2003 жылдан бастап жүйрік трамвай желісі жұмыс істейді. Қаланың назар аударарлық орындары Аликанте қаласы - Коста-Бланка жағалауындағы танымал орталықтардың бірі,архитектурасы өзіндік гректік,романдық,мавритандық,барокко және модерн стилінде жасалған. «Iglesia de Santa María» шіркеуі Santa Bárbara сарайынан алыс емес жерде орналасқан.Шіркеу XV—XVI ғасырда мұсылмандық мешіттің орнына готикалық нақышта мавр тайпасын жеңу құрметіне қайта салынған.Соңында,басты алтарь мен бетше босаға барокко нақышында қайта салынады.Оны бүгінгі күнде де көруге болады.Бұдан басқа шіркеуде тамаша бейнелі полотнолар бар. Museo de Arte del Siglo XX — Museo de la Asegurada (XX ғасырдың өнер мұражайы) - Plaza de Santa María алаңында орналасқан.Мұражайда XX ғасырдың ең тамаша көркем сурет топтамасы жиналған:Василий Васильевич Кандинскийдің,Жорж Брактың,Макс Эрнсттің,Марк Захарович Шагалдың,Пабло Пикассоның,Джакометтидің,Хуан Гристің,Жоан Мироның туындылары,1950 жылдарғы Альфаро, Каногар, Момпо, Сауры, Тапиэс, Сабель, Виола сияқты испан суретшілерінің еңбектері қойылған. La Catedral San Nicolás de Bari үлкен шіркеуі параллельді көшеде орналасқан Ayuntamientoның" арқасында орналасқан.Шіркеу 1662 жылы жебеуші Аликанте - San Nicolás de Bari -ге арнап салынған және қаланың маңызды тарихи ескерткіштерінің бірі болып саналады.1936-39 жылғы Испаниядағы азаматтық соғыстан кейін шіркеу қайта қалпына келтіріледі.Шіркеудің маңдай беті - сәулетші Хуан де Эррераның (ис. Juán de Herrera) туындысы болып табылады.Бұл шіркеуде алтыннан жасалған,жұқа селдір темір шілтермен қоршалған тамаша алтарь бар. Сыртқы сілтемелер Официальный сайт города Аликанте Университет Alicante Information Мұрағатталған 10 наурыздың 2007 жылы. Туристический портал Панорамный вид Аликанте Аликанте // Брокгауз бен Ефрон энциклопедиялық сөздігі: 86 томдық (82 т. және 4 қос.) — СПб., 1890—1907.